**X megyei/ Fővárosi Kormányhivatal részére**

**Törvényességi Felügyeleti Osztály**

**…………………………….. (CÍM, megtalálja a Kormányhivatal honlapján)**

PANASZ ÉS KÖZÉRDEKŰ BEJELENTÉS

**Tisztelt X megyei/ Fővárosi Kormányhivatal!**

# ....................... (született:......................, lakóhely:..................), mint .................. Képviselő-testületének tagja a panaszokról és közérdekű bejelentésekről szóló 2013. évi CLXV. törvény (továbbiakban: Panasztv.) 1. § (2) bekezdése szerinti panasszal és 1. § (3) bekezdése szerinti közérdekű bejelentéssel kívánok élni, amelyben javaslom, hogy a T. Kormányhivatal a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 132. § (3) bekezdés a) és b) pontjai alapján járjon el .................. Város önkormányzatával szemben.

# Kérem, hogy a T. Kormányhivatal állapítsa meg, hogy az önkormányzat intézkedése törvényellenes, és az Mötv. 132. § (1) bekezdés a) alapján bocsásson ki törvényességi felhívást, amelyben megállapítja a jogsértést, és felszólítja a helyi önkormányzatot a további jogsértésektől való tartózkodásra.

**I. Tények**

................ ÍRJA LE IDE DÁTUMOKKAL ELLÁTVA, HOGY MILYEN IRATBA ÉS MIÉRT SZERETETT VOLNA BETEKINTENI. TOVÁBBÁ AZT, HOGYAN REAGÁLT ERRE AZ ÖNKORMÁNYZAT MEGFELELŐ SZERVE. HA LEHET MELLÉKELJEN A PANASZHOZ IRATOKAT (E-MAILEZÉST, STB.).............................

Az iratbetekintés megtagadása és a kérésem közérdekű adat megismerései iránti igényként való kezelése akadályoz az önkormányzati képviselői munkám végzésében.

**II. Jogi értékelés**

Az Mötv. 32. § (2) bekezdése rögzíti az önkormányzati képviselők feladatait. E bekezdés pontjai közül kiemelni kívánom a következőket:

*b) a képviselő-testület ülésén a polgármestertől (alpolgármestertől), a jegyzőtől, a bizottság elnökétől önkormányzati ügyekben felvilágosítást kérhet, amelyre az ülésen - vagy legkésőbb harminc napon belül írásban - érdemi választ kell adni;*

*f) a polgármestertől igényelheti a képviselői munkájához szükséges tájékoztatást. Közérdekű ügyben kezdeményezheti a polgármester intézkedését, amelyre annak harminc napon belül érdemi választ kell adni;*

Az Mötv. szabályai szerint tehát a képviselői munka végzéséhez a képviselő munkájához az önkormányzat szerveinek biztosítania kell, hogy az önkormányzat ügyeit a képviselő megismerhesse. Annak érdekében, hogy az önkormányzati képviselő a munkáját megalapozottan és felelősségteljesen végezhesse, szükséges, hogy az önkormányzatra vonatkozó minden adatot megismerhessen, hiszen ez alapján tudja értékelni a hivatal dolgozóinak munkáját és így érvényesül az önkormányzatban maradéktalanul a népképviselet elve. Amennyiben egy irat vagy dokumentum olyan különösen érzékeny személyes adatot tartalmaz, aminek a megismerését a képviselői munka ellátása nem indokolja, úgy az iratból vagy dokumentumból kitakarással kell megismerhetetlenné tenni.

A jelen ügyben ahhoz, hogy kellő alapossággal tájékozódhassak, szükséges, hogy számomra az Mötv. szabályai szerinti iratbetekintést az önkormányzat minden szerve biztosítsa. Ennek megtagadása vagy másként kezelése álláspontom szerint jogellenes.

Hivatkozni kívánok alapelvként az Mötv. 9. § is, amely szerint *az e törvényben meghatározott jogokat jóhiszeműen, a kölcsönös együttműködés elvét figyelembe véve, a társadalmi rendeltetésüknek megfelelően kell gyakorolni.*

Álláspontom szerint az önkormányzat szervei akkor felelnek meg ennek az alapelvi szabálynak, ha mindenben teljes körű felvilágosítást nyújtanak a megválasztott képviselőknek. Ennek hiányában úgynevezett kamarillapolitizálás folytatható és a hivatal maga kel önálló életre a demokratikusan megválasztott vezetőkkel szemben.

Kérem mindezek alapján a Tisztelt Kormányhivatalt, hogy szíveskedjék a sérelmezett iratbetekintés elutasítást megvizsgálni, megállapítani annak jogsértő jellegét és törvényességi felhívásban felhívni az önkormányzatot arra, hogy a jogsértést orvosolja.

.............., 2020. .......... hó .............. nap

Tisztelettel: